ROZPRÁVKY DO KAPSIČKY  II. diel

ANDREA GUZEL

Grafická a technická spolupráca: František Bajkai, František Szekereš,

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-89515-40-0

Ako žabka dostala výprask

Pri jednom jazierku žila jedna žabka, ktorá každé ráno len čo sa prebudila, vyskočila z postieľky, posadila sa na svoj kameň a kvákala:

„Kvak, kvak.“

Žabkám, ktoré bývali v tom istom jazierku sa to nepáčilo. Jednostaj ich ráno budila svojim kvákaním. Jedného dňa kedy žabka znovu vstala a skočila na svoj kameň a zakvákala to známe:

„Kvak, kvak“ - žabky sa rozhnevali, že ich budí. Ohradila sa, že je ráno a aj oni by už mali dávno vstávať. Ale kdeže, ostatným žabkám sa nechcelo veru vstávať tak skoro. A tak raz, keď žabka zakvákala skoro ráno, vyliezla z postieľky druhá žabka, ktorá už mala dosť jej kvákania a postavila sa rovno pred žabku:

„Tak tebe nestačilo, že sme ťa upozornili, že máš prestať kvákať skoro ráno?“ - a plesk, a bum a bác, dostávala žabka výprask.

Uplakaná a nahnevaná sa rozhodla, že odíde z tohto jazierka niekam inam bývať. Aj tak urobila. Dostala poriadnu bitku, ubolená odskákala preč. Ako tak skáče, príde k malému potôčiku, pri ktorom práve pil vodu z potôčika malý srnček.

„Kvak, kvak“ - zakvákala.

Srnček si ju všimol.

„Čo tu robíš žabka?“ - prihovára sa jej.

Žabku ešte bolel chrbát, nôžky od výprasku, a tak ledva lapala dych a odpovedá:

„ Idem preč nájsť si nový domov!“

„Prečo, čo sa ti stalo?“ - pýta sa srnček.

Žabka nevedela najprv či to povie srnčekovi, ale odhodlala sa. „Nuž dostala som výprask od ostatných žabiek, lebo skoro ráno som vždy kvákala a tým som ich budila. Nepáčilo sa im to.“

„ To je hrozné ako sa k tebe zachovali žabka, veď všetky žabky už dávno majú byť skoro ráno hore a nie vyspávať!“

„ Ja viem, ale ostatné žabky to nevedia.“ - odpovedá nešťastná žabka.

„Tak to sa musíš vrátiť a nenechať sa odbiť len tak.“ - zastáva sa žabky srnček.

„A čo mám spraviť?“ - spytuje sa žabka.

„Pôjdem s tebou a pomôžem ti ak chceš.“

Žabka naradostene súhlasila. Do večera sa hrali. Raz skočila žabka srnčekovi na hlavu, raz na chrbát, raz na nôžku, vystrájali, smiali sa. Chýlilo sa k večeru. Srnček aj žabka sa pobrali k jazierku, kde bývala žabka. Srnček sa schoval v húštine, žabka vošla potichu do svojho domčeka. Skoro ráno ako sa žabka prebrala, vyskočila na svoj kameň a začala:

„Kvak, kvak, kvak....“ - kvákala hlasno ako len vládala. Žaby v jazierku nechápu čo to je za rámus, ale keď si lepšie pretreli očká, zistili, že je to ich žabka, ktorá si nedá a nedá povedať ani po výprasku. Vyleteli žabky z postieľok a hneď sa pustili do žabky.

„ Tebe nestačil výprask?“ - spytovali sa a pritom sa oháňali svojimi žabacími rukami.

Na hurhaj sa zobudil aj srnček a hneď šiel na pomoc žabke.

„ Nechajte ju!“ - kričal na plné hrdlo, aby prekričal kvákanie ostatných žabiek.

Žabky sa zarazili, že kto to je.

„ Ty tu čo robíš, keď sa staráš do čoho nemáš?“

„ Starám sa, lebo nebolo správne, aby ste žabku vybili za jej ranné kvákanie.“ – odpovedá srnka a pokračovala.

„ To by ste sa radšej mali predbiehať, ktorá z vás vstane skôr a bude kvákať.“

Veru niektoré žabky sa zamysleli nad slovami srnčeka, niektoré uznali, že má pravdu. No niektoré začali vyskakovať po srnčekovi hlava-nehlava a prekrikovali sa: „ Čo sa ty staráš do našich móresov, choď preč!“ Srnček sa nedal a takisto ani žabka.

„ Nehnevám sa, že ste mi dali výprask, ale mali by ste uznať, že my žabky máme byť skoro ráno hore a nie vyspávať do poludnia v postieľkach!“

Konečne na veľký krik a hurhaj, prestali žabky prekrikovať jedna druhú. Uznali, že žabky majú byť skoro ráno hore, a tak každá zaliezla do svojho domčeka. Srnček pomohol žabke, aby jej ostatné žabky dali pokoj a mohla zostať bývať pri svojom jazierku. Žabka veru bola veľmi rada, pekne sa poďakovala srnčekovi a od vtedy každé ráno ako doposiaľ ako prvá vyskočí zo svojej postieľky a kváka:

Hlúpy Jano

Poník Fany

Princezná Karin a jej zúbky

Žabia princezná

Ako sa krokodíl Bubo skamarátil s Linou

Chutné prasiatko

Husopaska alebo princezná

Starý kocúr v čižmách

Rybár a morská panna